Video: कपिल शर्मा ने खोला राज, आयुष्मान खुराना के घर पर इस शख्स को नहीं मिली सैलरी तो...  
कपिल शर्मा शो का अनसेंसर्ड वीडियो हुआ वायरल
कपिल शर्मा ने उड़ाया आयुष्मान खुराना का मजाक
अर्चना पूरन सिंह ने शेयर किया वीडियो
कॉमेडी किंग कपिल शर्मा (Kapil Sharma) हर बार अपने धमाकेदार कार्यक्रम से लोगों का खूब मनोरंजन करते हैं. कपिल शर्मा के साथ-साथ उनके को-स्टार भी अपनी भूमिका से लोगों का मनोरंजन करने और उन्हें हंसाने का कोई मौका नहीं छोड़ते हैं. लेकिन हाल ही में कपिल शर्मा का एक अन-सेंसर्ड वीडियो वायरल हो रहा है, इस वीडियो  को अर्चना पूरन सिंह (Archana Puran Singh) ने अपने इंस्टाग्राम एकाउंट से शेयर किया है. वीडियो में 'बाला (Bala)' की स्टार कास्ट आयुष्मान खुराना (Ayushmann Khurrana), यामी गौतम और भूमि पेडनेकर मस्ती करते नजर आ रहे हैं.
#balafilm @kapilsharma @ayushmannk @bhumipednekar @yamigautam #laughteristhebestmedicine #thekapilsharmahow #shootlife Earrings: @the_jewel_gallery
A post shared by  Archana Puran Singh (@archanapuransingh) on Nov 6, 2019 at 10:42pm PST

इस  वीडियो में साफ देखा जा सकता है कि कैसे कपिल शर्मा (Kapil Sharma) और आयुष्मान खुराना (Ayushmann Khurrana) शो के क्रू मेंबर 'राजन' के साथ हंसी मजाक कर रहे हैं. वीडियो में आयुष्मान कह रहे हैं कि 'राजन' पहले हमारे घर काम करता था. जिस पर कपिल शर्मा मजाक करते हुए कहते हैं कि आपने 'राजन' को सैलरी नहीं दी, इसलिए वह हमारे पास आ गया. कपिल शर्मा ने शो में इस बात का भी खुलासा किया कि शो का जबरदस्त किरदार  'रिंकू देवी (Rinku Devi)' जो सुनील ग्रोवर (Sunil Grover) निभाया करते थे. वह 'राजन' की बीवी के नाम से लिया गया है.
इस वीडियो में 'राजन' गाना गाकर सबका मनोरंजन भी कर रहे हैं. कपिल शर्मा के शो (The Kapil Sharma Show) में हर बार सेलिब्रिटीज आकर इसी तरह मस्ती करते हैं. वहीं, आयुष्मान खुराना (Ayushmann Khurrana) की फिल्म 'बाला (Bala)' रिलीज हो चुकी है. इस फिल्म को फैन्स का काफी अच्छा रिस्पांस मिल रहा है. फिल्म 'बाला' ने केवल तीन दिनों में 41 करोड़ रुपये की अच्छी खासी कमाई कर ली है.